CELEX: 32019D0568
Language: bg
Date: 2019-04-08 00:00:00
Title: Решение за изпълнение (ЕС) 2019/568 на Съвета от 8 април 2019 година за назначаване на член на Единния съвет за преструктуриране

10.4.2019   
               
               
                  BG
               
               
                  Официален вестник на Европейския съюз
               
               
                  L 99/38
               
            
         РЕШЕНИЕ ЗА ИЗПЪЛНЕНИЕ (ЕС) 2019/568 НА СЪВЕТА
         от 8 април 2019 година
         за назначаване на член на Единния съвет за преструктуриране
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1), и по-специално член 56, параграф 6 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     След като изслуша Единния съвет за преструктуриране (ЕСП) по време на пленарното му заседание, на 5 декември 2018 г. Комисията прие списък с подбрани кандидати за длъжността член на ЕСП и го представи на Европейския парламент.
                  
               
                     (2)
                  
                  
                     На същата дата Съветът беше информиран за списъка с подбрани кандидати.
                  
               
                     (3)
                  
                  
                     Съгласно член 56, параграф 5 от Регламент (ЕС) № 806/2014 мандатът на постоянните членове на ЕСП е пет години.
                  
               
                     (4)
                  
                  
                     На 30 януари 2019 г. Комисията прие предложение за назначаването на Sebastiano LAVIOLA за член на ЕСП и го представи на Европейския парламент за одобрение.
                  
               
                     (5)
                  
                  
                     Европейският парламент одобри предложението на 14 март 2019 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Sebastiano LAVIOLA се назначава за щатен член на Единния съвет за преструктуриране с мандат от пет години, считано от 1 май 2019 г.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  ОВ L 225, 30.7.2014 г., стр. 1.